รัฐบาลไทย-ข่าวทำเนียบรัฐบาล-อธิบดีกรมส่งเสริมการเกษตรชี้แจง การชดเชยเงินให้ชาวนากรณีเป็นพื้นที่รับน้ำ จากถ้ำหลวง-ขุนน้ำนางนอน
วันจันทร์ที่ 9 กรกฎาคม 2561
อธิบดีกรมส่งเสริมการเกษตรชี้แจง การชดเชยเงินให้ชาวนากรณีเป็นพื้นที่รับน้ํา จากถ้ําหลวง-ขุนน้ํานางนอน
กรมส่งเสริมการเกษตรชี้แจงการชดเชยเงินให้ชาวนา กรณีเป็นพื้นที่รับน้ําจากถ้ําหลวง-ขุนน้ํานางนอน แจงขั้นตอนช่วยเหลือกรณีเกษตรกรได้รับผลกระทบ/ประสบภัยพิบัติ ยึดหลักตามระเบียบ ก.คลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556
วันที่ 5 กรกฎาคม 2561 นายสมชาย ชาญณรงค์กุล อธิบดีกรมส่งเสริมการเกษตร ชี้แจงการชดเชยเงินให้ชาวนากรณีเป็นพื้นที่รับน้ําจากถ้ําหลวง-ขุนน้ํานางนอน จากกรณีเพจ “ต้องแฉ” ซึ่งมีผู้ติดตาม 24,313 คน ตั้งข้อสังเกตถึงเงินช่วยเหลือชาวนาที่เป็นพื้นที่รับน้ําจากการสูบออกจากถ้ําหลวง-ขุนน้ํานางนอน เพื่อช่วยเหลือนักฟุตบอลเยาวชนทีมหมูป่าอคาเดมี ว่าเหตุใดจึงได้รับการชดเชยค่าเสียหายเพียง 1,100 บาท / ไร่ ขณะที่ระเบียบกําหนดจ่าย 1,260 บาท / ไร่
กรมส่งเสริมการเกษตร ขอชี้แจงว่า สําหรับขั้นตอนการช่วยเหลือเกษตรกรผู้ประสบภัยพิบัติ กรณีที่เกษตรกรได้รับผลกระทบหรือประสบภัยพิบัติ กรมส่งเสริมการเกษตรได้ยึดหลักปฏิบัติตามระเบียบกระทรวงการคลัง ว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2556 ดังนี้ สําหรับหลักเกณฑ์การให้ความช่วยเหลือ เกษตรกรที่จะได้รับความช่วยเหลือต้องเป็นเกษตรกรที่ขึ้นทะเบียนเกษตรกรกับกรมส่งเสริมการเกษตร ไว้ก่อนเกิดภัย และช่วยเหลือเกษตรกรตามจํานวนพื้นที่จริงที่ได้รับความเสียหาย ทั้งนี้ รายละไม่เกิน 30 ไร่ โดยมีอัตราการช่วยเหลือชดเชยความเสียหาย ตามระเบียบกําหนดว่า ข้าว อัตราไร่ละ 1,113 บาท พืชไร่ อัตราไร่ละ 1,148 บาท พืชสวนและอื่น ๆ อัตราไร่ละ 1,690 บาท สําหรับขั้นตอนและวิธีการดําเนินการให้ความช่วยเหลือ คือ เมื่อเกิดภัยพิบัติ ผู้ว่าราชการจังหวัดจะต้องประกาศเขตพื้นที่การให้ความช่วยเหลือฯ และผู้ว่าราชการจังหวัด/นายอําเภอประกาศให้เกษตรกรยื่นแบบความจํานงขอรับการช่วยเหลือ (กษ 01) พร้อมทั้งและมีการรับรองโดยผู้นําท้องถิ่น นอกจากนี้การตรวจสอบพื้นที่ที่ได้รับความเสียหาย มีการตรวจสอบกับทะเบียนเกษตรกร รวมถึงคณะกรรมการตรวจสอบระดับหมู่บ้านตรวจสอบพื้นที่เสียหายจริงและรับรอง หลังจากนั้นทําการบันทึกและประมวลข้อมูล ติดประกาศการคัดค้านไม่น้อยกว่า 3 วัน โดยเสนอคณะกรรมการให้ความช่วยเหลือผู้ประสบภัยพิบัติระดับอําเภอ/จังหวัด (ก.ช.ภ.อ./ก.ช.ภ.จ.) พิจารณาให้ความช่วยเหลือ โดยใช้เงินทดรองในอํานาจผู้ว่าราชการจังหวัด วงเงิน 20 ล้านบาท ซึ่งหากไม่เพียงพอ นําเสนอกระทรวงเกษตรและสหกรณ์เพื่อขอใช้เงินทดรองราชการในอํานาจปลัดกระทรวงเกษตรและสหกรณ์ วงเงิน 50 ล้านบาท ได้ต่อไป และเงินช่วยเหลือผู้ประสบภัย จะโอนผ่านบัญชีของเกษตรกรที่ได้ยื่นพร้อมแบบความจํานงขอรับการช่วยเหลือ ตั้งแต่แรก
สําหรับกรณีเกษตรกรที่เป็นพื้นที่รับน้ําจากการสูบออกจากถ้ําหลวง-ขุนน้ํานางนอน นั้น กรมส่งเสริมการเกษตร ในเบื้องต้นสํารวจแล้วพบว่า มีพื้นที่ได้รับผลกระทบจากปริมาณน้ําฝนที่ตกสะสมและปริมาณน้ําที่สูบออกลงลําธารสาธารณะ จํานวน 1,397 ไร่ เกษตรกร 101 ราย คิดเป็นพื้นที่ที่ได้รับผลกระทบราว 8.39% เมื่อเทียบกับเกษตรกรที่ขึ้นทะเบียนเกษตรกรไว้ ในฤดูกาลผลิต ปี 60/61 ในพื้นที่ 3 ตําบล 16,646 ไร่ 907 ครัวเรือน
ซึ่งการช่วยเหลือ ขณะนี้ได้กําชับเกษตรจังหวัดให้ติดตาม และลงพื้นที่ ให้กําลังใจเกษตรกรอย่างต่อเนื่อง พร้อมทั้งจัดทําแผนการปฏิบัติงานการช่วยเหลือผู้ประสบภัยพิบัติ กรณีได้รับผลกระทบจากการระบายน้ําจากวนอุทยานถ้ําหลวง – ขุนน้ํานางนอน อําเภอแม่สาย จังหวัดเชียงราย ขณะนี้ (5 ก.ค.61) อยู่ระหว่างการให้เกษตรกรที่ได้รับผลกระทบมาแจ้งความเสียหายตามแบบยื่นความจํานง และคณะกรรมการตรวจสอบความเสียหายจากภัยพิบัติด้านพืชระดับหมู่บ้าน จะลงพื้นที่ตรวจสอบความเสียหายที่แท้จริงเป็นรายแปลง ทุกแปลง เพื่อพิจารณาให้ความช่วยเหลือตามระเบียบและหลักเกณฑ์ ต่อไป
---------------------------